Приложение № 1 към чл. 16

|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| Институция: Министерство на труда и социалната политика | Нормативен акт: Постановление на Министерския съвет за изменение и допълнение на Постановление №138 за създаване на Национален съвет по демографска политика към Министерския съвет |
| За включване в законодателната/ оперативната програма на Министерския съвет за периода: неприложимо  Предвижда се проектът на постановление да бъде разгледан от Министерския съвет през първата половина на 2019 година. | Дата на изготвяне: 10.01.2019 г.  Дата на изпращане до дирекция „Модернизиране на администрацията“ в АМС: 17.01.2019 г.  Дата на последна редакция: 17.01.2019 г. |
| Контакт за въпроси: Георги Бъркашки | Телефон: 02/8119 439 |
| **1.** **Дефиниране на проблема:**  Несъответствие на звеното от Министерството на труда и социалната политика, отговарящо за Секретариат на Националния съвет по демографска политика към Министерския съвет във връзка с новата структура на мнинистерството (обн. ДВ, бр. 67 от 2018 г.)  *1.1. Кратко опишете проблема и причините за неговото възникване. Посочете аргументите, които обосновават нормативната промяна.*  Наличие на несъответствие на действащата нормативна рамка с новата структура на Министерството на труда и социалната политика (обн. ДВ, бр. 67 от 2018 г.)  Членовете на Националния съвет са заместник-министри и в тази връзка е необходимо актуализиране поименния състав на Националния съвет по демографска политика към Министерския съвет.  Наложителна е смяната на името на отговорната дирекция от Министерството на труда и социалната политика от „Стратегическо планиране и демографска политика“ на „Жизнено равнище, демографска политика и социални инвестиции“, поради възникнали междувременно промени в Устройствения правилник на министерството.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Звеното от състава на Министерството на труда и социалната политика, което е Секретариат на Националния съвет по демографска политика към Министерския съвет не съответства на структурата на министерството.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не е извършвана последваща оценка на въздействието на нормативния акт. | |
| **2. Цели:**  Осигуряване на съответствие на нормативната рамка със структурата на Министерството на труда и социалната политика.  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3.** **Идентифициране на заинтересованите страни**:  Преки заинтересовани страни са заместник министър-председателят по икономическата и демографската политика и министерствата, чиито представители са членове на Националния съвет, както следва :   * Министерство на труда и социалната политика; * Министерството на вътрешните работи; * Министерство на външните работи; * Министерство на финансите; * Министерство на отбраната; * Министерство на икономиката; * Министерство на енергетиката; * Министерство на земеделието, храните и горите; * Министерство на регионалното развитие и благоустройството; * Министерство на транспорта, информационните технологии и съобщенията; * Министерство на околната среда и водите; * Министерство на здравеопазването; * Министерство на образованието и науката; * Министерство на културата; * Министерство на младежта и спорта;   *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.)* | |
| **4. Варианти на действие:**  **Вариант за действие №1 „Без действие“:**  Ще продължи да има действаща нормативна уредба, която не съответства на приетата структура на Министерството на труда и социалната политика и няма да бъде възможно законосъобразното свикване на Националния съвет по демографска политика.  Вариант за действие № 2 „Приемане на Постановлението“:  Приемането на постановлението за изменение и допълнение на Постановление №138 (изменено и допълнено с ПМС №133 от 05.07.2017г.) за създаване на Национален съвет по демографска политика към Министерския съвет ще създаде правно основание за законосъобразно свикване на Съвета, провеждане на заседания и последващи приети решения в съответствие с правната уредба.  *Идентифицирайте основните регулаторни и нерегулаторни възможни варианти на действие от страна на държавата, включително варианта "без действие*". | |
| **5. Негативни въздействия:**  Вариант за действие №1 „Без действие“:   * Съществуващата нормативна рамка няма да съответства на структурата на Министерството на труда и социалната политика; * Няма да има нормативни основания за функционирането на Националния съвет по демографска политика към Министерския съвет;   Вариант за действие № 2 „Приемане на Постановлението“:  Не са идентифицирани негативни въздействия при този вариант.  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| 6. Положителни въздействия:  Вариант за действие №1 „Без действие“:  За заинтересованите страни не са идентифицирани положителни въздействия при този вариант.  Вариант за действие № 2 „Приемане на Постановлението“:   * Приемане на нормативна рамка, която да съответства на структурата на Министерството на труда и социалната политика; * Определяне на състава на Националния съвет по демографска политика към Министерския съвет; * Създаване на правни основания за функциониране на Националния съвет по демографска политика към Министерския съвет;   *Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Не са идентифицирани потенциални рискове.  *Посочете възможните рискове от приемането на нормативната промяна, включително възникване на съдебни спорове.* | |
| 8.1. Административната тежест за физическите и юридическите лица:  🗹Няма ефект  8.2. Създават ли се нови регулаторни режими? Засягат ли се съществуващи режими и услуги?  Не се създават нови регулаторни режими. | |
| 9. Създават ли се нови регистри?  Не.  *Когато отговорът е "да", посочете колко и кои са те ............................................................* | |
| 10. Как въздейства актът върху микро-, малките и средните предприятия (МСП)?   Няма ефект | |
| 11. Проектът на нормативен акт изисква ли цялостна оценка на въздействието?   Да  🗹Не | |
| 12. Обществени консултации:  Проектът ще бъде публикуван за обществени консултации по чл.26 от Закона за нормативните актове на Портала за обществени консултации, както и на официалната интернет страница на Министерството на труда и социалната политика.  Направените предложения ще бъдат включени в Справка за отразените становища със съответните мотиви за тяхното приемане/неприемане. Справката ще бъде публикувана на Портала за обществени консултации.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| 13. Приемането на нормативния акт произтича ли от правото на Европейския съюз?   Да  🗹Не  *...........................................................................................................................................................*  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| 14. Име, длъжност, дата и подпис на директора на дирекцията, отговорна за изработването на нормативния акт:  Име и длъжност: Теменужка Златанова, за директор на дирекция „Жизнено равнище, демографска политика и социални инвестиции“ (Заповед №ЧР-134 от 25.01.2019 г.)  Дата: 25.01.2019 г.  Подпис: | |

ГБ/ЖРДП